## Utestående avklaringer utlån:

### **Retur**:

* Skal det være mulig å gjøre tilstandsvurdering direkte i returhendelsen (tilsvarende som i forespørselen)?
* Skal bruker få varsel om objekter som ikke er returnert ved behandling av retur?
* Skal det være mulig å velge om objektene skal til konservering (tilsvarende som i forespørselen)?
* Hvilken informasjon har man behov for å registrere på returhendelsen? (I dag: Saksnr, vedlegg, kommentar, tilstandsvurdering.)
* NB - Alle objekter som registreres returnert samtidig må komme fra samme låntaker – NB er dette ok?
* Dersom det foretas retur uten at det finnes utlånshendelse, er det da behov for å registrere informasjon om låntaker mm på returhendelsen?
* Hva om man registrerer retur på noe som allerede er returnert? Systemet kan egentlig ikke vite om objektet allerede er returnert, eller om det mangler utlånshendelse. Skal det gis en advarsel dersom det finnes en eller flere utlån/retur men ingen manglende retur?

### Fornying:

* Er det relevant å kunne fornye via plukklisten? Dvs er dette er naturlig startsted, eller kun fornye fra et utlån?
* Hvor mye av informasjonen fra den opprinnelige utlånshendelsen skal vises/skal kunne endres? Er det behov for link til opprinnelig utlån?
* Skal Fra-dato være ny eller hentes fra det opprinnelige utlånet? Eventuelt ha begge deler?

### Utlånet:

* Jf. at all forberedelse skjer som del av forespørselen, og at det ikke skal være mulig å legge til eller fjerne objekter når utlånet er opprettet, betyr dette at det ikke skal være mulig å endre utlånet i det hele tatt?
* Hvilken informasjon fra forespørselen skal være med på utlånet?
* Er det noe informasjon på utlånet som ikke finnes på forespørselen?

### I grenseland utlån/konservering:

* Skal det være mulig å opprette frittstående tilstandsvurderinger (som i dag), eller kun som del av konservering?
  + Skal tilstandsvurderingen som opprettes på bakgrunn av en forespørsel eller utlån være en frittstående tilstandsvurdering eller delhendelse til konservering?
* Skal det være mulig å knytte flere objekter til en tilstandsvurdering (kan bare ha ett objekt i dag)?